projecte-aina/catalan_government_crawling huggingface dataset:
La iNNOtECA incorpora l'any 2018 la Plataforma d'innovació oberta AOC com a pràctica innovadora que compleix les orientacions metodològiques fixades per a la seva validació.
La plataforma d'innovació oberta permet que una comunitat pugui participar en un repte aportant idees per a resoldre'l, votant les idees d'altres membres, recomanant la seva idea o altres idees, etc. Totes aquestes accions es realitzen amb el "ganxo" de la gamificació, ja que es parteix d'una bossa de "cibermonedes" que ens permet invertir en les idees, i en funció del seu èxit, la nostra inversió experimenta un retorn; també s'amplia la cartera en funció dels comentaris realitzats o altres accions.
Gamificació / Innovació oberta.
Permet recollir diferents idees i solucions al problema o repte plantejat, així com la valoració d'aquestes per part dels usuaris i experts en el tema.
D'aquesta manera es disposa de diferents punts de vista i enfocaments, escapant així de l'endogàmia creativa.
Accés a la plataforma per veure'n els reptes
Si teniu interès a trobar solució a algun repte vinculat a l'administració electrònica, podeu contactar amb el Consorci AOC per analitzar el vostre cas i possibilitar l'ús de la plataforma, oberta a les administracions públiques catalanes ( [EMAIL] )
Data d'elaboració de la fitxa: 9 de maig de 2018
Permet recollir diferents idees i solucions al problema o repte plantejat, així com la seva valoració per part dels usuaris i experts en el tema.
La iNNOtECA incorpora l'any 2015 el Pla d'Innovació Interna (PI2) com a pràctica innovadora que compleix les orientacions metodològiques fixades per a la seva validació.
És un programa departamental per a la promoció de la cultura de la innovació mitjançant la generació d'entorns propicis i del reconeixement i la difusió de les pràctiques innovadores del propi DTES.
També inclou la creació de comunitats de pràctiques i altres activitats de reflexió i debat sobre temes de competència del Departament.
La promoció de la innovació en el Departament
Enllaç Intranet (accés restringit)
Pla per promoure actituds internes d'innovació, amb l'objectiu de millorar la qualitat del servei públic
La iNNOtECA incorpora l'any 2015 el Pla de formació (BPI de DTES) com a pràctica innovadora que compleix les orientacions metodològiques fixades per a la seva validació.
Pla de Formació (BPI de DTES) (Banc de Pràctiques d'Innovació).
El que ha estat considerat com a Pràctica Innovadora del DTES ha estat el Pla de Formació del Departament i la seva gestió per part del Servei de Formació.
El Pla de Formació inclou la detecció de les necessitats formatives del Departament, el disseny del Pla, la publicitat de les seves activitats formatives, l'organització dels cursos, la gestió de les inscripcions, l'avaluació dels cursos i la posterior avaluació de l'aplicació de la formació dins la feina.
Promoure la transversalitat del coneixement.
Vincular formació a productivitat.
Permet la millora contínua dels professionals del Departament per oferir a la societat un servei de qualitat
Òrgans que impulsen la transformació digital de l'Administració pública catalana
Direcció General de Serveis Consultius i Coordinació Jurídica – Assessora i coordina jurídicament totes les unitats del Gabinet Jurídic de la Generalitat i impulsa la implementació del dret de la Unió Europea.
Direcció General de Transparència i Dades Obertes – Coordina les mesures per garantir el compliment de la normativa de transparència i accés a la informació pública i el procés d'obertura de dades públiques, facilita la reutilització de la informació del sector públic i dona suport a la ciutadania en l'accés a la informació pública i les dades obertes.
Direcció General de Patrimoni Cultural – Defineix i impulsa les polítiques públiques en els àmbits d'arxius, museus, patrimoni arquitectònic, arqueològic i paleontològic i patrimoni documental i les seves infraestructures i les xarxes territorials.
Oficina de Gestió Empresarial (OGE) – Canal Empresa – Gestiona els tràmits relatius a les activitats empresarials que afecten diversos departaments de l'Administració de la Generalitat.
Àrees d'organització / Unitats gestores / Àrees TIC
Recursos, materials formatius i eines sobre treball a distància, ciberseguretat i prevenció de riscos laborals.
Els materials formatius sobre treball a distància, ciberseguretat i prevenció de riscos laborals estan disponibles en l'apartat de formació oberta de l'EAPC.
Estan distribuïts en materials adreçats a supervisors (comandaments) i teletreballadors.
Per als comandaments és aconsellable de seguir les recomanacions relatives a la planificació, seguiment de tasques i comunicació amb l'equip, de la unitat formativa Treball a distància i eines de seguiment.
El personal autoritzat a prestar serveis en la modalitat de teletreball ha de seguir les Normes de ciberseguretat per a la prestació de serveis en la modalitat de teletreball de l'Agència de Ciberseguretat de Catalunya, i complir amb els requeriments tècnics i les condicions d'utilització dels mitjans tecnològics de conformitat amb les instruccions que es dictin sobre l'ús de les tecnologies de la informació i la comunicació (TIC) a l'Administració de la Generalitat de Catalunya.
Al web de l'Agència de Ciberseguretat de Catalunya trobareu totes les indicacions per teletreballar amb seguretat.
Així mateix, podeu consultar els continguts del Curs de formació per al teletreball de l'EAPC, on hi trobareu un bloc específic sobre Ciberseguretat i protecció de dades.
El model de teletreball que havíem dissenyat a la Generalitat estava orientat a un model en temps parcial, de fins a tres dies setmanals.
Les actuals circumstàncies impliquen que molts teletreballadors realitzen la seva jornada a temps complert i per tant és important de seguir les següents recomanacions i orientacions:
Així mateix, podeu consultar els continguts del Curs de formació per al teletreball de l'EAPC, on hi trobareu un bloc específic sobre Prevenció de riscos laborals del teletreball
Riscos psicosocials i consells per gestionar-los: consulteu el document destacat en el llistat.
Recull de les dades del Banc de dades d'ocupació pública i del Sistema d'indicadors d'ocupació pública (SIOP); de les dades obertes del Departament, produïdes i recopilades pels organismes públics que les posen a disposició de la ciutadania perquè qualsevol persona o organització pugui utilitzar-les, i de les actuacions del Departament incloses al Pla anual d'actuació estadística de Catalunya.
El Pla de Govern de la XII legislatura s'articula a l'entorn de 4 grans eixos, 22 àmbits, 93 objectius i més d'un miler de mesures, entre actuacions i subactuacions, que han de donar resposta als reptes de país.
Les actuacions dels Departament d'Ensenyament s'inscriuen en l' eix 1, Un país cohesionat amb drets i oportunitats per a tothom, àmbit: Polítiques educatives i formatives.
Àmbit: Polítiques educatives i formatives
L'escola catalana és integradora, inclusiva i constitueix una eina de cohesió social i territorial amb l'afany de crear una ciutadania lliure i compromesa, per tal de formar persones amb opinió pròpia, esperit crític i mentalitat oberta, persones participatives i amb ferms valors democràtics.
Per això, des del Govern de Catalunya, volem refermar un servei públic educatiu i equitatiu, que garanteixi el dret a l'educació per a tothom i que ofereixi una educació de qualitat, que asseguri la igualtat d'oportunitats i prioritzi la millora dels resultats educatius, que han de ser la base de l'èxit acadèmic, personal i social de l'alumnat.
I, per aconseguir-ho, ens cal un professorat competent, que treballi en equip des de la docència compartida, tot potenciant la motivació, la implicació i el compromís amb els projectes educatius dels centres i de l'entorn.
A més, en el marc de l'escola del segle XXI, impulsarem també una millora metodològica i didàctica per adquirir les competències bàsiques que han de contribuir al desenvolupament personal de tots i cadascun dels i les alumnes.
A més, en aquest model educatiu i d'excel·lència, promourem la consolidació de la formació professional inicial i ocupacional, un objectiu clau per ajustar l'oferta formativa a les necessitats del teixit productiu i per garantir el dret a la formació de les persones al llarg de la vida.
En definitiva, impulsarem un model educatiu equitatiu i de qualitat, compromès amb els alumnes, amb els docents i amb les famílies.
Els objectius d'aquest àmbit són:
El pla STEM (Science, Technology, Engineering and Mathematics), elaborat pel grup de treball interdepartamental creat per l'Acord de govern GOV/19/2017, de 28 de febrer, és una iniciativa que respon a la necessitat d'enfrontar-se a la situació actual de desequilibri de la demanda laboral en certs sectors relacionats amb la ciència i la tecnologia —claus per al desenvolupament econòmic del país— i la manca de professionals preparats per satisfer-la, i d'endegar les actuacions necessàries per evitar que aquest desequilibri s'incrementi.
Amb aquesta iniciativa es pretén donar impuls al desenvolupament de les competències professionals dels docents i l'aplicació de metodologies que promoguin una millora de la comprensió del món digital, així com adaptar l'avaluació dels aprenentatges competencials per aconseguir una nova perspectiva formadora i promoure tant el pensament crític dels alumnes com la creació d'aliances entre el món educatiu i els agents de l'ambit cientificotecnológic.
pel qual s'aprova el Pla STEMcat, d'impuls de les vocacions científiques, tecnològiques, en enginyeria i matemàtiques (DOGC núm. 7963, de 19.9.2019)
El projecte Transformació Digital Educativa és una operació cofinançada en el marc del Programa Operatiu FEDER de Catalunya 2014-2020.
A través d'aquest projecte, el Departament d'Educació ha millorat l'ús i la qualitat de les tecnologies de la informació i la comunicació (TIC) de què disposa el sistema educatiu públic català.
El cost total subvencionable del projecte és de més de 46 milions d'euros.
Els objectius del projecte són:
Alguns dels resultats concrets derivats de la implementació del projecte són:
El Departament d'Educació ha signat un pla de treball per al període 2020-2022 amb la Direcció General de Cooperació al Desenvolupament (DGCD) i l'Agència Catalana de Cooperació al Desenvolupament (ACCD).
La seva activitat en aquest àmbit s'emmarca en les línies estratègiques del Pla director de cooperació al desenvolupament 2019-2022 i reflecteix el seu compromís amb els Objectius de Desenvolupament Sostenible (ODS) i el Pla nacional per a la implementació de l'Agenda 2030 a Catalunya.
D'acord amb el Pla director de cooperació al desenvolupament, l'educació és un element clau de la contribució catalana als ODS.
En aquest sentit, seguint el quart ODS, el Departament d'Educació treballa per garantir una educació inclusiva, equitativa i de qualitat; promoure oportunitats d'aprenentatge durant tota la vida per a tothom; i continuar implementant i reforçant les iniciatives i activitats educatives encaminades a la creació d'una ciutadania crítica, compromesa i activa en la defensa de la sostenibilitat i dels drets humans.
Exemples d'aquesta tasca són els projectes i treball del servei comunitari, els plans educatius d'entorn, la difusió pedagògica dels ODS (com, per exemple, al programa Objectiu 2030, emès per la Televisió de Catalunya), l'escola inclusiva, la coeducació i el programa d'Escoles Verdes, en què Educació participa conjuntament amb el Departament de Territori i Sostenibilitat.
El Departament d'Educació, doncs, col·labora amb la Direcció General de Cooperació al Desenvolupament i l'Agència Catalana de Cooperació al Desenvolupament per afavorir una educació crítica i transformadora i reforçar la seva participació en la Cooperació al Desenvolupament, tant pel que fa a l'activitat interna del país, com a l'externa.
En aquest sentit l'any passat va desenvolupar un nou sistema de càlcul de la despesa de l'Ajut Oficial al Desenvolupament, que ha permès passar d'uns 4.700 euros, l'any 2018, a una previsió de més de 780.000 euros per al 2020.
Fins ara, l'activitat de cooperació al desenvolupament del Departament s'havia limitat a accions a Catalunya, però enguany vol iniciar la seva col·laboració en accions a l'exterior que permetin teixir noves aliances i afavorir la mobilitat de coneixement i l'expertesa tècnica, així com l'intercanvi d'experiències.
D'altra banda, aquest pla de treball signat pel Departament forma part del conjunt de documents anàlegs signats per tots els Departaments de la Generalitat, amb l'objectiu principal d'enfortir la política pública de cooperació al desenvolupament, cosa que permetrà reforçar la coherència de polítiques públiques per al desenvolupament, la coordinació, la col·laboració i la complementarietat en tota l'acció de Govern.
Les prioritats del pla són reforçar el rol del Departament quant a l'educació per a una ciutadania crítica i impulsar les aliances amb actors de la cooperació catalana.
El Pla d'educació digital de Catalunya 2020-2023, presentat pel Departament d'Educació en el marc de la XII legislatura, té com a objectiu contribuir al desenvolupament de les competències digitals que els ciutadans i les ciutadanes necessiten per viure i treballar en una societat caracteritzada per les transformacions i els canvis accelerats derivats de les mateixes tecnologies.
Amb aquest Pla es vol situar Catalunya com un país capdavanter en l'ús educatiu de la tecnologia per a l'èxit educatiu i social, al mateix temps que es pretén millorar la competència digital de l'alumnat, el professorat i els centres educatius en el marc de la transformació educativa.
• Assegurar que els alumnes de Catalunya siguin digitalment competents en acabar l'ensenyament obligatori.
• Augmentar el nombre de professorat que tingui la competència digital docent entesa com una competència clau del segle XXI
• Teixir una xarxa de país amb centres digitalment transformats que facilitin l'aprenentatge en el marc de la transformació educativa.
La Generalitat de Catalunya s'ha compromès a fer accessible el seu lloc web de conformitat amb el Reial Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic (en endavant, Reial Decret 1112/2018, de 7 de setembre).
Aquesta declaració s'aplica al web del Departament d'Educació.
La present declaració va ser preparada el 17 de setembre de 2020.
El mètode utilitzat per preparar la declaració ha estat una auditoria interna d'accessibilitat.
Darrera revisió de la declaració: 17 de setembre de 2020.
Es poden realitzar comunicacions sobre requisits d'accessibilitat (article 10.2.a del Reial Decret 1112/2018), a través de la següent bústia de contacte.
Per fer sol·licituds d'informació accessible i queixes (article 12 del Reial Decret 1112/2018) cal accedir al tràmit " Continguts accessibles al web " i seguir la modalitat "Sol·licitar informació accessible o fer una queixa ".
Qualsevol persona física o jurídica pot formular queixes relatives al compliment dels requisits del Reial Decret 1112/2018 i sol·licitar informació relativa a continguts que estiguin exclosos de l'àmbit d'aplicació d'aquesta normativa.
Les sol·licituds i queixes es registren conforme als requisits establerts per la Llei 39/2015 d'1 d'octubre, del Procediment Administratiu Comú de les Administracions Públiques.
El procediment d'aplicació recollit a l'article 13 del Reial Decret 1112/2018 es pot iniciar al tràmit " Continguts accessibles al web " a través de la modalitat " Reclamar una sol·licitud ".
Si un cop realitzada una sol·licitud d'informació accessible o queixa, aquesta ha estat desestimada, no estàs d'acord amb la decisió adoptada o la resposta no compleix amb els requisits de l'article 12.5 del Reial Decret 1112/2018, pots iniciar una reclamació per:
L'any 2015, 193 països de l'Organització de les Nacions Unides es van posar d'acord per aprovar els Objectius de Desenvolupament Sostenible.
Els Objectius de Desenvolupament Sostenible (ODS) són un conjunt de propostes per millorar les condicions de vida al nostre planeta.
El Departament d'Educació ha produït, en col·laboració amb Televisió de Catalunya, el programa Objectiu 2030 per donar a conèixer aquests ODS entre els nens i nenes de primària.
El programa té 17 capítols, un per cada ODS, i a cada un d'ells hi ha explicacions, una entrevista i un debat.
El docent Joan Cirera explica què són els ODS i introdueix la temàtica d'aquest darrer capítol, l'aliança pels objectius.
Seguidament entrevista a l'Arnau Queralt, director del Consell Assessor per al Desenvolupament Sostenible de la Generalitat de Catalunya, i n'exposa les principals conclusions.
A continuació planteja un debat sobre com col·laborar i responsabilitzar-se del desenvolupament sostenible de tot el món i els dóna consells de com dur-ho a terme.
Els treballs s'envien per correu electrònic a [EMAIL] i es publiquen en aquesta mateixa pàgina del web del Departament d'Educació.
Les vostres dades personals seran incorporades a l'activitat de tractament Programa Objectiu 2030 amb l'objectiu de gestionar la participació i publicació dels treballs.
Després d'una introducció general del que són els ODS i de la temàtica del capítol, pau, justícia i institucions sòlides, en Joan Cirera entrevista a la Sílvia Urbina, responsable de Comunicació de l'entitat Justícia i Pau.
Després proposa un debat sobre la resolució de conflictes als alumnes i els dóna consells en aquest sentit.
La darrera part del programa és el repte del dia, que presenta la Rita Morros, que en aquest capítol planteja als alumnes que facin un decàleg per la pau i la resolució pacífica dels conflictes.
Els treballs s'envien per correu electrònic a [EMAIL] i es publiquen en aquesta mateixa pàgina del web del Departament d'Educació.
Les vostres dades personals seran incorporades a l'activitat de tractament Programa Objectiu 2030 amb l'objectiu de gestionar la participació i publicació dels treballs.
El docent Joan Cirera explica què són els ODS i introdueix la temàtica del capítol, la vida terrestre.
Seguidament entrevista al representant de l'entitat convidada, en Paco Lloret, investigador del Centre de Recerca Ecològica i Aplicacions Forestals.
A continuació planteja un debat sobre el coneixement de la biodiversitat que envolta als alumnes i els proposa idees per tenir-ne cura.
Els treballs s'envien per correu electrònic a [EMAIL] i es publiquen en aquesta mateixa pàgina del web del Departament d'Educació.
Les vostres dades personals seran incorporades a l'activitat de tractament Programa Objectiu 2030 amb l'objectiu de gestionar la participació i publicació dels treballs.
El docent Joan Cirera explica què són els ODS i introdueix la temàtica del capítol, l'acció climàtica.
Seguidament entrevista a la representant de l'entitat convidada, la Mar Mirabete, portaveu de Fridays For Future Barcelona, i fa un resum dels temes tractats.
A continuació planteja un debat sobre com contribuir a la millora del canvi climàtic i dóna idees als nens i nenes de com col·laborar-hi.
En aquest capítol, La Rita Morros, demana als alumnes que calculin la seva petjada ecològica.
Els treballs s'envien per correu electrònic a objectiu2030.educacio. cat i es publiquen en aquesta mateixa pàgina del web del Departament d'Educació.
El Departament d'Educació comença aquesta setmana el procés de repartiment de 22.000 dispositius amb connectivitat a aquells alumnes que no en disposen, per tal que puguin seguir el curs des de casa durant al tercer trimestre, uns dispositius que rebran a partir del dia 20.
A causa del confinament pel tancament de centres i davant del nou escenari lectiu, és prioritat del Departament garantir en l'alumnat dels centres educatius de més complexitat un seguit de mesures que facilitin les oportunitats d'aprenentatge.
Aquest pla d'acció s'adreça en especial als col·lectius d'alumnes més vulnerables, i que d'altra manera no es podria assegurar la continuïtat en les tasques d'aprenentatge o bé per manca de dispositius electrònics o bé per no disposar de connectivitat a Internet.
Així, Educació presenta unes mesures inicials per donar sortida a aquest col·lectiu, i que es concretaran de la següent manera:
El número inicial de dispositius s'ampliarà els propers dies amb les aportacions d'ajuntaments, consells comarcals i entitats que ja han posat en marxa diverses iniciatives en el mateix sentit.
Aquesta és per tant, una primera onada d'enviaments i, a partir de les dades resultants d'aquestes iniciatives del món local i d'entitats, el Departament es plantejarà la necessitat d'una segona onada.
Operatiu: des del centre fins a casa de l'alumnat
Per tal de conèixer quines són les necessitats de l'alumnat i les famílies més vulnerables pel que fa a la connectivitat i la disposició de dispositius electrònics, Educació va facilitar un qüestionari a un total de 3.100 centres educatius de Catalunya, públics i concertats, 3.055 dels quals el van respondre.
A partir d'aquest moment, es prioritza aquell alumnat que cursa estudis de sisè de primària, quart d'ESO, batxillerat i cicles formatius, en tractar-se de cursos on es canvia d'etapa educativa i on s'atorga títol acreditatiu a l'alumne –en els tres darrers casos-.
Aquesta setmana, els centres educatius comunicaran als alumnes que rebran el kit de connectivitat al domicili segons les necessitats informades.
Per fer arribar els paquets, prèviament s'obrirà el centre per tal que treballadors de Telefònica puguin recollir els dispositius que s'entregaran a l'alumnat.
A continuació els tècnics els reconfiguraran, s'embalaran de forma personalitzada i es transportaran a casa de cadascun dels alumnes.
Els paquets amb dades o amb els dispositius electrònics són un préstec pel període de confinament, i s'hauran de retornar al centre el primer dia de retorn a les classes.
Pel que fa a les dades, cada línia de connectivitat disposarà d'una capacitat de 40 GB.
El Departament d'Educació va posar en marxa, a causa del tancament de centres, el Pla d'Acció: Centres Educatius en Línia amb l'objectiu de proporcionar als centres educatius els recursos i les eines digitals necessàries per donar continuïtat a l'aprenentatge en termes d'equitat i qualitat.
Un dels eixos d'aquest pla va ser obrir un canal de difusió, Claustre Obert, per donar veu als centres, al professorat, a l'alumnat, a les famílies i a diferents agents educatius per compartir les respostes educatives que anaven generant.
En aquest temps, s'ha elaborat un webinar diari sobre temàtiques com l'organització de centre, la participació de la comunitat educativa, les metodologies i els recursos utilitzats en el treball en línia i les estratègies d'acompanyament a l'alumnat.
Aquests continguts educatius -38 webinars- han tingut una alta participació per part dels equips directius, docents, alumnat, famílies i experts.
Així, han sumat un total de 24.000 visualitzacions i 91 ponents.
Nou enfocament: el retorn a les aules
En el moment actual de desconfinament, els continguts formatius tenen un nou enfocament: la gestió en el retorn a les aules.
Així, la directora general d'Innovació, Recerca i Cultura Digital, Mar Camacho, ha exposat en un webinar les diferents respostes educatives que s'han portat a terme durant la situació d'excepcionalitat i el marc per al proper curs.
Un marc centrat en la innovació pel que fa a metodologia, el model organitzacional i les xarxes educatives orientades a la competència digital del professorat. https://www.youtube.com/watch?v=ZRxkGrysrx8
També s'ha emès el webinar Mestres catalans pel món, amb professors que treballen a l'exterior i que han mostrat les diferents situacions educatives internacionals.
L'objectiu és conèixer la realitat de centres educatius d'arreu i les diverses pràctiques educatives en un moment social i educatiu de màxima complexitat.
Hi han participat docents que duen a terme la seva tasca a Anglaterra, Finlàndia i Catalunya nord, amb aportacions de les seves vivències educatives un cop iniciat el desconfinament: Alba Serrano, mestra a l'escola pública West London Free School; Hikka-Roosa Nurmi, professora de llengua castellana a l'Institut Vaskivuoren Lukiode a Vantaa, Helsinki; i Jordi Sales, codirector al Collège Gustave Violet de Prada de Conflent.
Aquest webinar es pot consultar al canal de Youtube de Centres en línia a: https://www.youtube.com/watch?v=P2mk6cA5PnA